Cuneiform Tablet Kt 94/k 771+880 (AKT 6b 341)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma i-ku-pì-a-ma a-na en-um-a-šur la-qé-pì-im i-dí-a-bi₄-im ù {d}IM-pí-lá-aḫ qí-bi₄-ma 10 ma-na KÙ.BABBAR ṣa-ru-pá-am en-um-a-šur ub-la-ku-nu-tí ša 2 ma-na <gap> KÙ.BABBAR AN.NA SIG₅ ša-ma-nim-ma a-ḫa-ma ku-un-kà-ni-šu ša ší-tí KÙ.BABBAR ší-ma-am ša ba-lá-ṭí-a ša-ma-nim a-na en-um-a-šur qí-bi₄-ma 40 ma-na AN.NA SIG₅ i li-bi₄-kà a-ḫi a-ta AN.NA dá-mì-iq-ma iš-tí a-li-ki-im pá-ni-e-ma šé-bi₄-la-nim a-ḫu-a a-tù-nu iḫ-da-ma ṣú-ḫa-ri lá i-sà-ḫu-ur 0.33333 ma-na 3 GÍN KÙ.BABBAR ṣa-ru-pá-am sú-sà-a DUMU šu-ki-tim ḫa-bu-lam ITU.KAM ša ke-na-tim a-30 u₄-me i-ša-qal li-mu-um bu-zu-ta-a a-na ṣí-ib-tim i-lá-ak-šu-um ṭup-pá-am ša ší-bi₄-a ša ba-áb DINGIR ú-kà-al KÙ.BABBAR ú ṣí-ba-sú ša-áš-qí-lá-šu šu-ma mì-ma KÙ.BABBAR ù ṣí-ba-sú li-dí-na-ku-nu-tí-ma da-na-sú li-iq-bi₄-a-ku-nu-tí šu-ma lá i-ta-aḫ-ba-lam ṭup-pè-a pè-té-a-ma ta-aḫ-sí-sà-tim ša šu-mì i-ri-ší-im lá-áp-tù šé-bi₄-lá-nim ṭup-pá-am ša i-ku-pí-IŠTAR i li-bi₄ ṭup-pì-a šu-uk-na-ma ù 4 a-tù-nu ku-un-kà DUB ša 2.5 ma-na KÙ.BABBAR ša šu-mì tám-kà-ri-im wa-du-ú en-um-a-šur er-ša-ma šé-bi₄-lá-nim